en en es en fi fi fi en en fi fi fi fi en en hu fi fi fi fi fi fi fi en en fi fi fi fi fi fi en en fi fi fi fi fi fi en en fi fi fi fi fi en en fi fi fi en en fi fi fi en en fi fi fi fi fi fi en en fi fi fi en en fi fi fi fi fi en en sv fi fi fi en en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en es cs cs en da en fi fi hu fi fi fi fi fi fi fi fi sv fi en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Sunnuntain melankolisessa aamussa sade pesee maisemaa
Syyskesän melankolinen aamu. Maljakäynnös kukkii ja nuppuja riittää. Maariankellon yksi urhoollinen kukka kukkii vielä, on kukkinut koko kesän. Lämpö tekee kukille ihmeitä ja sade on siunauksellista. Äkkiä valo katosi ja alkoi sataa. Laitoin Sibeliuksen soimaan. Ei kirkonmenoja tälle aamulle. Kerran Lounais-Suomen kirjailijat järjesti erootisen kirjallisuuden tapahtuman. Tuula Sandström oli pukeutunut liian seksikkäästi ja herätti närää kirkollisissa piireissä istuessaan paneelikeskustelussa. Hänen kauniit alushousunsa näkyivät häiritsevästi. Pöytäkirjassa luki että annettiin kehotus pitää pitempää hametta jatkossa. Miksi Turusta muuttaa pois juuri nimekkäät kirjailijat. Turku on hyvin nurkkakuntainen joka asiassa.
Appelsiinipuu on kasvanut lisää pituutta, latva on naapurin saunan piisin korkeudella. Sade pesee maisemaa. Appelsiinipuun lehdet ovat tummanvihreät rännit.
Yllä kuva vanhasta puusta ja majasta siinä. Näyttää siltä että maja on vanha ja käyttäjä kasvanut isoksi. Katselin vehreää aitaa ja puita; todellakin piha oli kuin toiveideni täyttymys, keidas keskustan liepeillä. Intimiteettisuoja, rautaportti ja isoja puita pihalle.(Kuulen jo korvissani mieheni äidinpuoleisen suvun ilkeät roiskeet; se mies ei sinulle edes halua ostaa taloa. Heillä oli ajatus että vain mies ostaa talon.)
Punaposkiomenoita riittää. Lonttisissa on siistiä ja sininen taivas.
Tammenterho ja oksa tiellä. Lähellä vislasi juna, toivon ettei kukaan epätoivoinen kävellyt raiteilla. Junat synnyttävät minussa kaukokaipuun.
Mitä tarkoittaa liikesalaisuuteen vedottu salaiseksi julistaminen? Pitääkö ymmärtää että Turun kaupungin hallitus ei tiennyt mitä päätti. Tulevina aikoina saamme nähdä kuka maksaa ja mitä, vai maksaako kaupunki kaiken viimekädessä.
Vasemmistoliitto ainoana vastusti hanketta ja sai ehdotuksellaan 1700-luvun kivikadun kivet pelastetuksi myöhempää käyttöä varten. Kokoomus vastusti ainoana kivien talteen ottamista.
Tässä kerätään kivikadun kiviä talteen yksitellen. Ehkä niitä käytetään museokatuna uudella torilla. Turunlinnaan tarvitaan myös noita kiviä pihakiviksi.
Ketä Toriparkki hyödyttää? Euroopan kaupungeissa pyritään yksityisautoilun vähentämiseen keskustoissa. Täällä pohjoisitäulottuvuudessa kuljetaan myöhäjunassa. Turku ei ole sivistyksen kehto. Se on sivistyksen hauta. Haudassa on hengetöntä. sateiden jälkeen vettä oli kaivauskohdissa.
Turussa tänään sataa ja paistaa yhtäaikaa, tuulee. +17 lämpötila.
Sairastan flunssaa ja tilapäistä Turku angstiaa.
Kävimme Koroistenniemellä. Kahvila oli suljettu, mutta puupatsaspuisto oli mielenkiintoinen ja nurmikko oli vihdoin siistitty. Tuo vesipumppu on ajalta jolloin vesivaroista ei vielä oltu huolissaan. Silloin ei tiedetty mikä ilmastonmuutos oli ja mitä se toisi tullessaan.
Kaupungin auringonkukkapellosta saivat kaupunkilaiset ottaa kukkia mukaan halutessaan. Auringonkukkien aika alkaa jo olla ohi, otin kuitenkin muutaman kukan ja toin pihalle lintujen iloksi
Simo Heleniuksen Enkeli on muuttunut hopeiseksi ajan saatossa. Siinä on nöyryyttä ja pyhyyttä oikeassa mielessä.
Nämä hahmot keskustelevat keskenään. Tuulen mukana tuli kaikuja julmasta todellisuudesta tuomiokirkkotorilta kun Pohjoimainen kansanrintama piti tilaisuutta. Suomi ensin-ryhmä marssi natsien mukana. Miksi juuri tuomiokirkon edessä kokoontui tämä ryhmä.
Holokaustin muistokulkue järjestäytyi synagogan edessä poliisien turvaamana. ( Näin tämän kun kävelin linja-autoasemalta kotiin.) He marssivat hautausmaalle saakka. tuttava sano että Englannissa on juutalaisviha lisääntynyt ja monet juutalaisperheet haluaisivat muuttaa muualle.
Posted by quijote at 7:02 PM No comments:
Friday, August 17, 2018
Tulevana sunnuntaina on viimeinen kerta katsella torin kaivausten 1700-luvun katuja. Maanantaina se kaikki on iäksi mennyttä. Vanhan katunäkymän säilyttämistä ei kuulemma sallita.
Toriparkkityömää alkaa. Kaupunginjohtaja Minna Arven mukaan rahoitus on kunnossa. Kaupunginhallitus käsittelee maanantaina asiaa kokouksessaan. Arvattavasti kaikki muut, paitsi vasemmistoliitto ja persut, hyväksyvät Toriparkin. Ehkä vihreät ovat saaneet torille viherkattolupauksen jonnekin. Suomen Pankin talo Herrainkulmassa saanee viereensä modernin porraskerrostalon, joka kuvasta päätellen luo kovan kontrastin Suomen Pankin taloon nähden. Vihreät saivat kuulemma viherkaton tuon kummajaisen päälle.
Huomenna, lauantaina en mene keskustaan, vaikka asunkin keskustan liepeillä. En halua nähdä natseja ja muita kiihkeitä mielenosoittajia koohkaamassa. Radiosta kuulin että turvatoimet ovat kovat ja ensiapu on kriisikunnossa. Jokeakin vartioidaan, jos vaikka jokunen putoaisi sinne.
En osallistunut Taiteiden yöhön. Olin ollut raskaassa ruumiillisessa työssä päivällä ja illalla nukuin. Margareetta Keskitalo sanoi muinoin että "Nykyajan ihmiset eivät tiedä mitä työnuupumus tarkoittaa."
Nykyään uuvutaan henkisesti työstä, ei niinkään ruumiillisesti. Minun uupumukseni oli tilapäistä.
Posted by quijote at 5:45 PM No comments:
Tuesday, August 14, 2018
Lähes 700 sivuinen dekkari imaisi mukaansa. Luin sen neljässä päivässä. Tein kyllä muutakin välissä. Aluksi ihmettelin mitä 1600-luvun puolivälin paikkeilla tapahtununut noitavaino-oikudenkäynti liittyi nykyajan Ruotsin pienten lasten murhiin. Lopuksi osuin mielestäni oikeaan luuloissani; luterilainen perisyntihän siellä kummitteli. En nyt kyllä ole varma pahuuden geneettisyydtstä, mutta alkoi karmia kun huomasin koulukiusaamisen ja yhteisökiusaamisen muotojen piirteet noitavainoissa.(Puhumattakaan työpaikkakiusaamisista)
Historiallinen kaari kirjassa on minusta kiinnostava, joidenkin lukijoiden into on kuulemma loppunut juuri noihin historiallisiin tapahtumiin luterilaisuuden historiassa. Kaksinaismoraalisuus ja tekopyhyys sekä kirkonmiesten vallankäyttö on karmivaa.
Turvapaikan hakijoiden karu elämä nykyisessä Ruotsissa on myös mukana kirjassa. Se jää irralliseksi ja ajattelin että se olisi ollut toimiva aihe omana kirjanaan. On erittäin rankka aihe ajassamme.
Onhan tässä dekkarissa urautumia ja samanlaisuutta muihin Camilla Läckbergin dekkareihin verraten. Ehkä näämme tämänkin joskus elokuvan tai sarjana.
Posted by quijote at 8:24 PM No comments:
Monday, August 13, 2018
Mistä löytäisin rautaportin ja pätkän takorauta-aitaa
Vanha omenapuu ei enää varjosta keittiön ikkunaa Nummenpakalla. Talon maalaus vaati sen kaatamista. Se ei enää jaksanut kukkia, eikä omenoitakaan kantaa. Seinässä oli muutama poistettava ulkovuorilauta ja kostunut hirrenpinta joka korjattiin. Rännit uusittiin myös ja ulko-ovi sai harmaanvaalean maalikerroksen. Maalämpöasennus on asennettu.
Ainoastaan puukuorma on tilaamatta. Syksy voi alkaa, ei kuitenkaan ihan vielä. Eräät yksityisautoilijat ovat ruvenneet peruuttamaan autojaan pihaamme, luulevat ettei meillä asuta tai nähdä. Haluaisin laittaa metallisen portin. Mistähän sellaisen löytäisi. Pätkän takorautaista aitaakin ottaisin.
Posted by quijote at 8:02 PM No comments:
Sunday, August 12, 2018
Portsan pihoilla tuoksui nostalgia ja mennyt kesä
Viimeisin bongaamani sähkökaappimaalaus Heikkilänkadulla. Sää oli oikukas. Söin vohvelia lisukkeilla ja join kupillisen kahvia. Sammakko myi tasokkaita kirjojaan. Portsan pihoilla tuoksui nostalgia ja mennyt paahteinen ja kuiva kesä.
Ajattelin että sataisi kunnolla muutaman päivän, sillä pienistä sateista ei ole hyötyä pitkän kuivan kauden jälkeen.
Posted by quijote at 3:24 PM No comments:
Friday, August 10, 2018
Kontupohjan Uspenskin puukatedraali on tuhoutunut tänään rajussa tulipalossa. Rikostutkijat tutkivat palon syytä. Kirkossa oli ollut vähän ennen turisti-ryhmä. Karjalan päämies on esittänyt kirkon uudelleen rakentamista samanlaiseksi. Kirkko oli Venäjän arkkitehtuurimuistomerkkirakennusten listalla oleva rakennus.
Kontupohjan kirkko oli rakennettu 1774 ja se oli hieman korkeanpi kuin kuuluisat Äänisen Kizin kirkot. Kävin muutaman kerran Petroskoin käynneilläni Kizin saarella. Kirkorakennuksiin ei ole käytetty yhtäkään naulaa rakentamisen aikaan ja niiden paanakupolit hohtavat hopeisina kauas. Puu patinoituu hopeaiseksi aikojen kuluessa. Kontupohjan kirkkoa en muista nähneeni koskaan. Viime viikonlopun aikaan poltettiin syyrialaiskristittyjen ortodoksinen kirkko Ruotsissa, ehkä näillä kirkkojen paloilla ei ole yhteyttä. Isoäitinsä luona kesälomaa viettänyt teinipoika on pidätetty ja viety mielentilatutkimujseen. Häntä epäillään kirkon polttamisesta ja saatananpalvonnasta. Asiasta kertoi YLE.
Kizinsaaren kirkoissa olevien ikonien määrä teki vaikutuksen. Sodan aikana sieltä katosi arvokkaita ikoneja ja tarina kertoo, en kyllä tiedä onko koko totuus, että eräs tunnettu kirjailija ja kirkollista sukua oleva luterilainen upseeri salakuljetti ikonit Sveitsin pankkiholveihin turvaan ateistisilta pedoilta. Näitä ikonivarkauksia ei pidä sekottaa nälkäänäkevien petroskoilaisten ihmisten "ikonit leipään vaihtokauppaan" sotilaiden kanssa. Joskus minusta tuntuu että Neuvöstoliitossa oli enemmän todellisia kristittyjä kuin länsimaissa koskaan. Samoin kuin viinaa oli Suomessa eniten juuri kieltolain aikaan.
Turussa lienee tänään kesän viimeisin hellepäivä. Tuulee rajusti puuskissa ja toivottua sadetta odotellessa ilmankosteus on suuri.
Sunnuntaina ovat taas Portsan pihamarkkinat.
Posted by quijote at 4:33 PM No comments:
Thursday, August 9, 2018
Tunnelmallinen ja salaperäinen talo Pietarissa muinoin
Neuvostoliiton aikaiset vankileirit ja niihin karkotetut vangit ja muut asukkaat kantoivat mukanaan omaa outoa tarinaansa. Pietarissa asunut intellektuelli tuttava kertoi aikoinaan että jokaisessa kodissa oli ruisleipäkuutioita paperipusseissa kuivattuina siltä varalta että jollekin kävi kutsu "siperiaan". Ihmisiä saapui jua-asemalle tuomaan leipäpussin taskuun laitettavaksi matkaevääksi. Hän kertoi myös että kun oli odotettavissa karkoitukseen vietävien hakuja, he sekoittivat, esimerkiksi kirjailijoiden talossa, osoite ja huoneiston numeroita, näin saatiin lisää aikaa karkotettavalle valmistautua. Kävimme kerran kirjailijoiden talossa ja ihmettelimme nimiä ja asuntojen numeroita koska ne eivät täsmänneet. Äkkiä yksi nainen avasi ovan ja sanoi että Tervetuloa! Kaikki oli hieman salamyhkäistä.
Siinäkin talossa oli oma tunnelmansa. Mitä mahtaa olla nykyään, vai lieneekö sitä taloa enää olemassa siinä merkityksessä.
Posted by quijote at 4:53 PM No comments:
Wednesday, August 8, 2018
Oleg Sentsovin luullut rikokset
Ukrainalainen elokuvaohjaaja Oleg Sentsov on todennäköisesti hyvin huonossa kunnossa. Hän on ollut nälkälakossa liian kauan. Setsov on syntynyt vuonna 1976 ja asuisi Krimillä edelleenkin, ellei häntä olisi vangittu ja viety Moskovaan. Venäjän pahamaineinen turvallisuuspoliisi epäilee häntä terroteon suunnittelusta. Hänen väitetään aikoneen räjäyttää Leninin patsaan Simfiapolissa Tiettävästi hänelle on langetettu pitkä vankilasiirtolaitostuomio Jamalissa. Ohjaaja Aki Kaurismäki on vedonnut muutaman muun kansainvälisesti tunnetun ohjaajan kanssa hänen puolestaan.
Euroopan Unioni on ottanut kantaa asiaan ja sanoo sen olevan kansainvälisen lain vastainen ja tekojen tapahtumapaikkojen olevan Venäjän tunnettujen rajojen ulkopuolella jossa Venäjän tuomioistuimella ei ole toimivaltaa.
Eikö nämä kulttuurihenkilöiden vainot koskaan lopu Venäjällä.
Sentsovin ensimmäinen elokuva Graamer, sai palkinnon Sao Paolan elokuvajuhlilla.
Posted by quijote at 8:50 PM No comments:
Monday, August 6, 2018
Suojeltu koulukadun talo. Huomioikaa ornamentiikka, sitä on listoissa, ikkunankarmilaudoissa ja nurkkalaudoissa. Näissä kuvissa pieni näyte.
Arkeologiset kaivaukset kauppatorilla ovat paljastaneet hienon kadun. Sen säilyttämiseksi ja nähtäville laitettavaksi on kansalaisliike meneillään. Mikäli Toriparkkikaivaukset alkavat, tuokin kohde tuhoutuu. Muualla Euroopassa ei enää rakenneta toriparkkeja, Turku on ajastaan jäljessä.
Posted by quijote at 11:35 AM No comments:
Sunday, August 5, 2018
Miten keho kestää solumyrkkyjä ja muita raskaansarjan hoitoja
Kirjailija Hellevi Matihalti kirjoitti verkkolehti Simeon ja Hannassa asiasta joka on vaivannut minua nykyään. Hän kertoo sairastaneensa syöpää kymmenen vuotta ja häneen on upotettu myrkkyjä sairauden torjumisessa. Miten ihmiskeho reagoi näihin hoitoihin ja myrkkyihin. Hyvä kysymys. Jos syöpä talttuu, mutta potilas menehtyy myrkkyjen heikentämän kehon uupumukseen, niin missä kulkee myrkkyjen mielekkyys. En ole asiantuntija, mutta minusta asiantuntijoita ovat pitkään sairastaneet ja syövän kanssa sinuksi tulleet.
Kun nyt lähdettiin tälle perimmäisten asioiden lähteille niin, eilen illalla katsoin televisiota kaikessa rauhassa kun avoimesta ikkunasta kuului laukauksien ääntä. Panin telkkarin äänettömälle ja kysyin mieheltä että kuuliko hän saman. Hän ajatteli että läheisellä testipaikalla tulostetaan taas. Aamulla uutisotsakkeissa kerrottiin että Ketarantiellä olevassa kerrostaloyksiössä oli ammuttu muutama laukaus ja poliisi oli ollut paikalla. Naapurikadulla siis oli ammuttu. Näitä tapauksia on kaupungissamme ollut liian usein ja yksikin kerta olisi liikaa. Miten helposti Suomessa saa aseita ja miten paljon on pimeitä aseita. Jos olisi oltu 1980-luvulla ihmiset oliviat olleet varmoja että mustalaiset heimosodat olisivat ampumisen takana. Nyt voi ajatella ihan vain rikolliten selvittelevän välejään, tai toisten humalaisten kokeilevan pyssyjään. Poliisi oli ottanut kiinni kaksi miestä. Myöhemmin poliisi päästi miehet vapaaksi. heillä oli kuulemmaluvaton ase jolla oli ammuttu laukaus (?) ja lisäksi ampuja oli vahvasti päissään. Minusta sieltä kuului sarjalaukaus. Kaipa sentään ase takavarikoitiin.
En haluaisi ajatella yhtäkin tilapäisasumiskämppää. Siitä kuvattiin ihan häpeämättömästi toisen asunnon olohuonetta ja asukas pelkäsi todella että joku harrastaa hevosenleikkiä kun punainensäde suunnattiin huoneeseen. Kyllä siinä itsekukin olisi alkanut "heikkohermoiseksi" ja siirtynyt keittiöön.
Helteet ovat ohi ja vettä saisi ropista enemmänkin.
Posted by quijote at 11:38 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Sunnuntain melankolisessa aamussa sade pesee maisemaa
Mistä löytäisin rautaportin ja pätkän takorauta-aitaa
Portsan pihoilla tuoksui nostalgia ja mennyt kesä
Tunnelmallinen ja salaperäinen talo Pietarissa mu...
Oleg Sentsovin luullut rikokset
Miten keho kestää solumyrkkyjä ja muita raskaansar...
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla